760816402274

**АЙКУЗОВА Гульнар Ибадуллақызы,**

**Жыланбұзған жалпы орта білім беретін мектептің қазақ тілі мен әдебиеті пәнінің мұғалімі.**

**Түркістан облысы, Төлеби ауданы**

**АХМЕТ БАЙТҰРСЫНҰЛЫ – АЛАШ ҚАЙРАТКЕРІ, АҒАРТУШЫ ҰСТАЗ!**

Сөз басын Мағжанның мына жырымен бастағым келеді:  
Ерлерді ұмытса да ел, бел ұмытпас.  
Ел үшін төккен ерлер қанын жұтқан.  
Ерлерді ұмытса да ел, жер ұмытпас.  
Арқаның селі, желі, шөлі, белі  
Ерлерді ұмытпаса, ел де ұмытпас!

Менің мақаламның тақырыбы «Ахмет Байтұрсынұлы – Алаш қайраткері, ағартушы ұстаз!» деп аталады. Мақаланы жазудағы мақсатым халқымыздың болашағы үшін бар ғұмырын күресумен өткізген арысымыздың артында қалдырған рухани мұрасын жас ұрпақтың санасына сіңдіру, еңбектерін көпшілік халыққа таныстыру.

Қазақтың қараңғы түнін жарық қылған, жарық жұлдыздың бірі, ағартушы ұстаз – Ахмет Байтұрсынұлы. Ахмет Байтұрсынұлы есімі қазақ елі үшін қасиетті есім деп ойлаймын. Себебі: Ахмет өз елінің, ұлтының қамын ойлап, әлеуметтік өмірі мен мәдениетіне аянбай адал еңбек етті. Ахметтің барлық елі үшін жасаған еңбегін бір ауыз сөзбен айтар болсам: «Ұстаз, Халық ұстазы» дер едім. Әрбір көкірегі ояу, көзі ашық адамға А.Байтұрсынұлы кім екенін таныту үшін осы сөздер жеткілкті болар.

Абай мен Ыбырай салған ағартушылық жолын жалғастырушы, ұлт ұстазы, Алаш қайраткері – Ахмет Байтұрсынұлы. Қазақ ғылымына еткен еңбегі тек тіл білімі саласында ғана емес, әдебиеттану саласында да айтарлықтай қызмет етеді. Ахмет қазақ әдебиеті мен сөз өнерінің дамуына ерекше еңбек сіңірді.

Ахметтің өмірбаянынына қысқаша айта отырып, оның ағартушылық, шығармашалық қызметіне тоқталып өтейін. А.Байтұрсынов өзiнiң еңбек жолын ағартушылықтан бастайды. 1895 жылдан 1909 жылдарға дейiн 13-14 жыл бойы ауылдық, болыстық мектептер мен екi кластық училищелерде мұғалiм болып қызмет атқарады.

А.Байтұрсынұлы қазақ ғылымына еткен еңбегі тек тіл білімі саласында ғана емес, әдебиеттану саласында да айтарлықтай қызмет етеді. Ахмет қазақ әдебиеті мен сөз өнерінің дамуына ерекше еңбек сіңірді.

Ақынның поэзиясындағы ұлт-азатшылдық сарын оның саяси бостандыққа жетуді аңсауынан,қазақ халқын орыс патшасы езгісінен азат етіп,отаршылдық бағыттан құтқару,ұлтымыздың өзін-өзі басқаруына қол жеткізу арманынан туған.

Қазағым елім,

Қақайып белің,сынуға тұр таянып.

Талауда малың,

Қамауда жаның,

Аш көзіңді оянып,-деп жырлап,елді оған үн қосуға шақырды.

Қашан жанып шамшырақ,

Сәуле беріп жарқырап,

Болар жарық төрт тарап?!

Қашан маған іздеген,

Күліп жылы жүзбенен,

Болар серік бақ қарап.

Мұндағы ақынның лирикалық кейіпкері бақытты күнді аңсаушы ғана емес,сол күннің тезірек жетуіне себепкер болуға ұмтылушы да.

1909 және 1911 жылдары көпшілікке белгілі «Қырық мысал» мен «Маса» жинақтары жарық көрді. Оның алғашқы кітабы - «Қырық мысал». Бұл кітапта отаршылдықтың зорлық-зомбылық, елдің тұралаған халін тұспалдап жеткізеді. Орыстың атақты мысалшысы И.Крыловтан аударылған өлеңдер жинақталған.

«Маса» жинағына енген өлеңдер болса, қараңғылық, надандық, енжарлық осылардың бәрі, автордың «аяқтары ұзын, сары маса» болып, ызыңдап ұйықтап жатқан халқын оятпақшы.

Биылғы жылы еліміз Ахмет Байтұрсынұлының 150 жыл мерейтойын әлемдік деңгейде ЮНЕСКО аясында тойлау жоспарланып отыр. Еліміздің оқу орындарында, мектептерде ғылыми-практикалық конференциялар онлайн және офлайн форматта) айтыс, мүшәйра, конкурстар, Ахмет мұрасын сахналық қойылым қою т.б іс-шаралар ұйымдастырылмақ.

Бұл іс – шараның өтуіне депутаттар да мынадай өз ұсыныстарын айтты:

1. Елорда көшесінің бойынан Ахаңның еңселі ескерткішін тұрғызу;
2. Кіндік қаны тамған Жангелді ауданы, Ақкөл ауылына Ахмет Байтұрсынұлы атындағы ауылға баратын жолды жөндеу;
3. Әкесі Байтұрсын мен ағасы Қали жерленген бейітке кесене көтеру;

Ұлт ұстазының мерейтойын атап өту кезінде еліміздің оқу орындарында ғылыми-практикалық конференциялар, оқулар т.б іс-шаралар ұйымдастырылады. Алаш қайраткерінің шығармашылығы бойынша білім беру орындарында ашық сабақтар, тақырыптық конкурстар өткізіледі.

Ол өз ұлтына, қазақ халқына аянбай қызмет етті. Оған Сәкен Сейфуллиннің мына айтқан сөзі дәлел бола алады: «…Ахмет халықтың арын іздеп, өзінің ойға алған ісі үшін бір басын бәйгеге тіккен, Ахмет Байтұрсынұлы ұлтын шын сүйетін шын ұлтшыл».

Сөзімді қорытындылай келе, қазақ әдебиеті тарихында Абайдың орны қандай болса, қазақ тіл білімі мен мәдениеті тарихында Ахмет Байтұрсыновтың орны сондай. Ұлтына бар өмірін арнаған тұлға. Халықтың жүрегіне сәуле ұялатып, санасын оятқан көсем – Ахмет Байтұрсынұлы

**Пайдаланылған әдебиеттер тізімі:**  
1. Имаханбет Р.С. Ахмет Байтұрсынұлы: ғұмырбаяндық деректер. «Алаштың Ахметі»: Респ. Ғыл.-тәж. конф. Материалдары.-Қарағанды: «TENGRI Ltd», 2013.-382 б.  
2. Нұрпейісұлы К. Ғасыр басындағы ұлттық интеллигенция. // Егемен Қазақстан. 1997 ж. 5 желтоқсан. −3-5 бб.  
3. Қазақстан тарихы (көне заманнан бүгінге дейін). Бес томдық.

3-том. — Алматы: «Атамұра», 2002. — 768 б.  
4. «Қазақ әдебиеті. Энциклопедиялық анықтамалық» Алматы